בתוך הבועה

בתוך הבועה (באנגלית: Under the Dome, מילולית: מתחת לכיפה) היא סדרת מדע בדיוני, מסתורין ודרמה אמריקאית, ששודרה ב-CBS החל מ-24 ביוני 2013 ועד ל-10 בספטמבר 2015. הסדרה פותחה בידי בריאן ק. ווהן ומבוססת על רומן של סטיבן קינג בעל אותו השם. ווהן וקינג שימשו כמפיקים בפועל לצד ניל בר, ג'סטין פלביי, דריל פרנק, ג'ק בנדר, סטיבן ספילברג וסטייסי סניידר. הבמאי הדני נילס ארדן אופלב, הפיק וביים את הפיילוט. ווהן עזב את הסדרה לפני בכורת העונה השנייה.

באוגוסט 2015 הודיעה CBS על ביטול הסדרה בתום העונה השלישית.

בישראל שודרה הסדרה ב-yes הטלוויזיה בלוויין.

 תקציר 
בתוך הבועה מספרת את סיפורם של תושבי עיירה קטנה בשם צ'סטרז מיל שבמיין, כאשר "בועה" מסיבית, שקופה ובלתי ניתנת להריסה לפתע מופיעה סביב העיירה ומנתקת אותם משאר העולם. עם חוסר גישה לאינטרנט ואותות סלולריים, תקשורת רדיו מוגבלת, עם משאבים פוחתים ומתיחות גוברת; נאלצים התושבים הלכודים למצוא דרכים משלהם כדי לשרוד. בזמן שכוחות הצבא, הממשלה והתקשורת הממוקמים מחוץ לבועה מנסים להפיל אותה, קבוצה קטנה של אנשים בתוך הבועה מנסים להבין מה היא הבועה, מאין היא באה, ומתי (אם בכלל) תיעלם. תוכנית הטלוויזיה מדורגת כ-TV-14 (התאמת צפייה לגילאים 14 ומעלה).

 שחקנים ודמויות 
השחקנים מציגים דמויות שרובן נלקחו מהרומן המקורי, ולדברי המחבר: "אף על פי כך, חלקן שולבו ואחרות שינו עבודות."

 דמויות ראשיות 
מייק ווגל מגלם את דייל "ברבי" ברברה, חייל משוחרר מהצבא שמבקר בעיירה.
ראשל לפוור מגלמת את ג'וליה שאמווי, כתבת תחקיר שאחר-כך נמצאת בקשר רומנטי עם ברבי.
דין נוריס מגלם את ג'יימס "ביג ג'ים" רני, חבר מועצת העיירה וסוחר מכוניות משומשות.
אלכסנדר קוך מגלם את ג'יימס "ג'וניור" רני, בנו של ביג ג'ים וסגן שריף.
קולין פורד מגלם את ג'ו מקאליסטר, מתבגר שהוריו נשארו מחוץ לבועה; אחיה הצעיר של אנג'י.
מקנזי לינטז מגלמת את אלינור "נורי" קלוורט-היל (דמות חוזרת בעונה הראשונה, ראשית בעונה השנייה), בתן של אליס וקארולין ואהבתו של ג'ו.
איישה היינדס מגלמת את קארולין היל (דמות ראשית בעונה הראשונה, חוזרת בעונה השנייה), עו"ד מלוס אנג'לס, לכודה בעיירה.
אדי קייהיל מגלם את סם ורדרו (עונה שנייה) חובש מתבודד וגיסו של ביג ג'ים.
קרלה קרום מגלמת את רבקה פיין (עונה שנייה), מורה למדעים שחוקרת את הבועה.
בריט רוברטסון מגלמת את אנג'י מקאליסטר, אחותו הגדולה של ג'ו שעובדת כמלצרית עם חלום לברוח מהעיירה.
נטלי מרטינז מגלמת את לינדה אסקוויבל, סגנית-שריף נאמנה ושאפתנית שמונתה לשריף על ידי ביג ג'ים.
ניקולאס סטרונג מגלם את פיל בושי, תקליטן רדיו מוכר, לאחר מכן פועל כשריף.
ג'ולין פרדי מגלמת את דודי וויבר (דמות ראשית בעונה הראשונה, אורחת בעונה השנייה), מהנדסת רדיו שמצליחה לקלוט אותות מחוץ לבועה.

 דמויות חוזרות 
ג'ון אלביס מגלם את בן דרייק, חברו הטוב ביותר של ג'ו.
גרייס ויקטוריה קוקס מגלמת את מלאני קרוס (עונה שנייה), אחת מארבע הידיים המקוריות שנהרגה בשנת 1988; הוחזרה לחיים על ידי הבועה.
מקס אהריך מגלם את האנטר מיי (עונה שנייה), האקר מחשבים שעובד עבור דון ברברה; נכנס לתוך הבועה, לאחר שהיה מחוצה לה.
דייל ראול מגלמת את אנדריאה גרינל, אלמנה מקומית של אגרן מזון; חושדת במשאיות גז הפרופאן הרבות המגיעות לעיירה.
מייגן קטש מגלמת את הארייט ארנולד, חברה של ג'וליה; ילדה תינוקת לאחר שנגעה בבועה.

 עונה ראשונה 
 סמנתה מאת'יס מגלמת את ד"ר אליס קלוורט, אשתה של קרולין ואמה של נורי; חולת סוכרת, מתה מהתקף לב כתוצאה מחוסר באינסולין (7 פרקים).
 בת' ברודריק מגלמת את רוז טוויצ'ל, בעלת מסעדה מקומית בשם "Sweetbriar Rose"; נהרגה בידי האחים דנדי כשניסו לפשוט על המסעדה (5 פרקים).
 לאון ריפי מגלם את אולי דינסמור, איכר מקומי (5 פרקים).
 קריסטל מרטינז מגלמת את האחות אדמס (5 פרקים).
 נד בלאמי מגלם את הכומר לסטר קוגינס (4 פרקים).
 ר. קית' האריס מגלם את פיטר שאמווי, בעלה של ג'וליה (4 פרקים).
 אנדרו ווגל מגלם את קרטר תיבודו, סגן שריף (4 פרקים).
 קווין סייזמור מגלם את פול רנדולף, סגן שריף (3 פרקים).
 נטלי זי מגלמת את מקסין סיגרייב, מכרה פלילית של ביג ג'ים וברבי (3 פרקים).
 ג'וש קרטר מגלם את אריק "ראסטי" דנטון, כבאי וארוסה של לינדה; נשאר מחוץ לבועה (2 פרקים).
 ג'ף פייהי מגלם את הווארד "דיוק" פרקינס, השריף של צ'סטרז מיל; נהרג כשהבועה פוצצה את קוצב הלב שלו (2 פרקים).
 ג'ו נזביץ' מגלם את פרדי דנטון, סגן שריף ואחיו של ראסטי (2 פרקים).
 מייר וינינגהם מגלמת את אגאתה סיגרייב, מטפלת לבבית באופן מטעה שמתגלה להיות אמה של מקסין (2 פרקים).

 עונה שנייה 
שרי סטרינגפילד מגלמת את פאולין רני, אשתו המנוחה של ביג ג'ים ואמו של ג'וניור; נחשבה למתה, אך חייה בסתר מחוץ לבועה (9 פרקים).
דווייט יוקאם מגלם את לייל צ'אמלי, ספר ואחד מארבע הידיים המקוריות, יצא עם פאולין רני (7 פרקים).
אסטס טארוור מגלם את טום טילדן, איכר מקומי שחזיריו נדבקו בזיהום ושאשתו מתה בגלל הקור (5 פרקים).
ברט קאלן מגלם את דון ברברה, אביו המנוכר של ברבי; נמצא מחוץ לבועה.

 עונה שלישית 

 קיילי בונבורי מגלמת את אווה סינקלר.

 פיתוח וייצור 
הפרויקט הוכרז לראשונה בנובמבר 2009, אבל יצא לפועל רק לאחר כשנתיים כשווהאן נשכר כדי להתאים את הרומן לסדרה ולאחר מכן להקים אותה עבור רשת הכבלים שואוטיים. נשיא הבידור של שואוטיים, דייוויד נווינס, הרגיש שהסדרה לא מתאימה לרשת והציע לנינה טסלר, עמיתת CBS שלו שתיקח על עצמה את הפרויקט. טסלר התעניינה מיד והסכימה, לאחר מכן צירפה את מפיק הטלוויזיה הוותיק ניל בר, שחתום על חוזה עם CBS, להיות המפיק בפועל. בנובמבר 2012 הוכרז ש-CBS ביטלה את פרקי הניסיון ותפיק את 13 הפרקים ישירות לסדרה. "זהו רומן אדיר שמגיע למסך הטלוויזיה עם חסות יוצאת מן הכלל וערכי הפקה התואמים לעונה, כדי ליצור אירוע תוכנית קיץ" הגיב טסלר בהודעה רשמית לעיתונות מטעם CBS.

טיזר הקדימון נוצר במיוחד לסופרבול 2013. במקום לשדר קטעים מהסדרה, הטיזר הפנה את הצופים לאתר הרשמי של התוכנית, שם יכלו להקליד את כתובת המגורים שלהם והמיקוד בשביל לראות תמונות של בתיהם ושכונתם כפי שהיו נראים "בתוך הבועה".

ב-29 ביולי 2013, הסדרה חודשה לעונה שנייה בת 13 פרקים, שהחלה ב-30 ביוני 2014, עם סטיבן קינג כתסריטאי של פרק הבכורה של העונה השנייה. באוגוסט 2013, ווהאן הפך להיות המפיק בפועל של הסדרה ואחראי על העלילה. בר טען שהוא יודע מה יהיה סיום הסדרה ושחמש עונות של שלושה־עשר פרקים כל אחת, יהיה אורך אידיאלי.

 צילומים 
צילומי הסדרה החלו רשמית ב-28 בפברואר 2013, בסאותפורט ובווילמינגטון, אשר שתיהן בקרוליינה הצפונית.
צילומים נוספים התקיימו בברגו שגם היא בקרוליינה הצפונית. ב-9 באוקטובר 2014 אושר כי למרות הקיצוצים הנרחבים לזיכויי מס ההכנסה של המדינה, הצילומים יישארו באזור וילמינגטון. ווהאן עזב את התוכנית ב-2014 לפני הקרנת הבכורה של העונה השנייה. עם זאת, הוא כבר תכנן את העונה עם בר לפני עזיבתו. כעת, בר הוא האחראי על העלילה.

 תאריכי שידורים והוצאות 
 עונות ופרקים 
 עונה פרקים שודר במקור מדד נילסןפרק בכורהפרק סיום גילאי18 - 49 צופים(מיליונים) 1 13 24 ביוני 2013 16 בספטמבר 2013 2.7/8 11.19 2 13 30 ביוני 2014 22 בספטמבר 2014 1.6/5 7.17 3 13 25 ביוני 2015 10 בספטמבר 2015 1.0/4 4.70

 הוצאות ל-DVD ול-Blue-ray 
 עונה פרקים תאריכי הוצאה ל-DVD ול-Blu-ray אזור 1 אזור 2 אזור 4 1 13 5 בנובמבר 2013 18 בנובמבר 2013 27 בנובמבר 2013 2 13 9 בדצמבר 2014 29 בדצמבר 2014 3 בדצמבר 2014 3 13 8 בדצמבר 2015 14 בדצמבר 2015 17 בדצמבר 2015

 סקירה 
 סקירת ביקורות 
פרק הפיילוט קיבל ביקורות חיוביות והפרקים הראשונים התקבלו היטב באופן כללי. ב-25 ביוני 2013, פרק הפיילוט קיבל דירוג של 72 מתוך 100 ב-Metacritic - המראה על "ביקורות חיוביות בכללית". אתר האינטרנט צובר הסקירה, Rotten Tomatoes, מדווח ש-82 אחוזים מ-45 המבקרים נתנו לעונה הראשונה ביקורת חיובית.
הקונצנזוס באתר הוא, "בתוך הבועה היא סדרת אימה/מסתורין מרשימה ומרתקת, עם עלילה קבועה ולא משתנה במיוחד, ואפקטים מיוחדים וטובים."

ב-10 ביוני 2013, "בתוך הבועה" הייתה אחת מ-6 הסדרות הנבחרות לפרס הטלוויזיה של בחירת המבקרים לקטגוריית הסדרה החדשה והמרגשת ביותר.
עם זאת, עד 18 באוגוסט, לאחר שידור 8 פרקים, ביקורות הסדרה התדרדרו בבירור, עם טים סורט מ-TV.com קורא לסדרה "טלוויזיה בינונית" ורייצ'ל היילנד ממגזין Geek Speak קוראת לסדרה "טיפשית, תוכנית טיפשית" של "נוראות מתמשכת."

ב-27 ביוני 2013, קינג הודה כי "הגרסה הטלוויזיונית של 'בתוך הבועה' משתנה במידה ניכרת מגרסת הספר", וקרא לסדרה "טובה מאוד" בזמן שהוא מעיר על כמה מההבדלים הבאים:

 מדרוג 
פרקי הניסיון קבעו שיא - בכורת הקיץ של CBS עם הדירוג הגבוה ביותר, מאז העונה של שנת 2000 של "האח הגדול".
בכורת דרמת הקיץ בעלת הדירוג הגבוה ביותר בכל רשת מאז 1992 והשנייה בעלת הדירוג הגבוה ביותר בין השנים 2012 ל-2013 לפי לוח זמני רשתות הטלוויזיה של ארצות הברית, לאחר "The Following". עם הכללת צופי מקליט הווידאו הדיגיטלי, בכורת הסדרה נצפתה על ידי סך של 17.76 מיליוני צופים.

העונה השנייה הגיעה לממוצע צפייה של 8.55 מיליוני צופים בשידור הראשוני; ובהכללת הצפייה באמצעות מקליט הווידאו הדיגיטלי, העונה נצפתה בידי 12.21 מיליוני צופים. לרבות הצפייה באמצעות מקליט הווידאו הדיגיטלי, סיום העונה השנייה נצפה בידי 11.27 מיליוני צופים.

 מספר פרק שם תאריך שידור מקורי צופים(במליונים) דירוגים(גילאי 18 - 49) דרגה בשבוע(גילאי 18 - 49) עונה ראשונה 1.01  "Pilot"  24 ביוני 2013 13.53  3.3/9  #1 1.02  "The Fire"  1 ביולי 2013  11.81  2.9/8  #1 1.03  "Manhunt"  8 ביולי 2013  10.71  2.7/8  #2 1.04  "Outbreak"  15 ביולי 2013  11.13  2.7/8  #3 1.05  "Blue on Blue"  22 ביולי 2013  11.60  2.8/8  #2 1.06  "The Endless Thirst"  29 ביולי 2013  11.41  2.8/8  #3 1.07  "Imperfect Circles"  5 באוגוסט 2013  10.42  2.6/7  #2 1.08  "Thicker Than Water"  12 באוגוסט 2013  10.36  2.4/7 #2 1.09  "The Fourth Hand"  19 באוגוסט 2013  11.64  2.4/7  #3 1.10  "Let the Games Begin"  26 באוגוסט 2013  11.11 2.5/7 #2 1.11  "Speak of the Devil"  2 בספטמבר 2013  11.15  2.7/8 #10 1.12  "Exigent Circumstances"  9 בספטמבר 2013  9.72  2.1/6  #8 1.13  "Curtains"  16 בספטמבר 2013  12.10  2.8/8  #4 עונה שנייה 2.01  "Heads Will Roll"  30 ביוני 2014  9.41  2.1/7  #2 2.02  "Infestation"  7 ביולי 2014  7.70  1.7/5  #6 2.03  "Force Majeure"  14 ביולי 2014  7.64  1.9/6  #6 2.04  "Revelation"  21 ביולי 2014  6.74  1.5/5  #7 2.05  "Reconciliation"  28 ביולי 2014  6.57  1.5/5  #10 2.06  "In the Dark" 4 באוגוסט 2014  6.83  1.6/5  #9 2.07  "Going Home"  11 באוגוסט 2014  6.90  1.5/5  #10 2.08  "Awakening"  18 באוגוסט 2014  7.30  1.5/5  #10 2.09  "The Red Door"  25 באוגוסט 2014  6.60  1.4/4 #11 2.10  "The Fall"  1 בספטמבר 2014 6.29  1.2/4  #23 2.11  "Black Ice"  8 בספטמבר 2014  6.62  1.4/4  #18 2.12  "Turn"  15 בספטמבר 2014  7.04  1.6/5  #17 2.13  "Go Now"  22 בספטמבר 2014  7.52  1.8/5  #36

 מדרוג עונתי 
+ מדרוג "בתוך הבועה" לפי שידור בארצות הברית עונה זמן שידור (EDT) פרקים פרק בכורה פרק סיום ערוץ טלוויזיה כללי תאריך צופים(מיליונים) תאריך צופים(מיליונים) גילאי18 - 49 צופים(מיליונים) 1 יום שני, 22:00 1324 ביוני 2013 13.5316 בספטמבר 2013 12.10 2013 2.7/8 11.19 2 1330 ביוני 2014 9.4122 בספטמבר 2014 7.52 2014 1.6/5 7.17

 שידור 
הסדרה זמינה לצפייה בשירות "Instant Video" של חברת אמזון ארבעה ימים לאחר שידורה ב-CBS. העסקה עם אמזון עזרה ל-CBS למתן את עלות ההפקה הגבוהה של כמעט 3 מיליון דולר לכל פרק.
בקנדה, בכורת הסדרה שודרה ב-24 ביוני 2013 ברשת הטלוויזיה Global Television Network. באוסטרליה, בכורת הסדרה שודרה ב-25 ביוני 2013 ברשת הטלוויזיה Network Ten, מספר שעות לאחר שידורה בארצות הברית. בממלכה המאוחדת, בכורת הסדרה שודרה ב-19 באוגוסט 2013 ברשת הטלוויזיה Channel 5. באירלנד, בכורת הסדרה שודרה ב-12 בספטמבר 2013 בערוץ RTÉ Two. מ-22 בספטמבר 2014, הסדרה משודרת ביוון על ידי רשת הטלוויזיה Skai TV.

 קישורים חיצוניים 



 בתוך הבועה באתר CBS 
 פרקי בתוך הבועה באתר The Futon Critic 

הערות שוליים

קטגוריה:חוצנים
קטגוריה:סדרות דרמה המשכיות
קטגוריה:סדרות מדע בדיוני אמריקאיות
קטגוריה:סדרות מתח אמריקאיות
קטגוריה:סדרות טלוויזיה לפי סטיבן קינג
קטגוריה:סדרות טלוויזיה אמריקאיות שעלו לשידור בשנת 2013